Nevil Shute

**Nevil Shute Norway** () var ein populær engelsk-australsk romanforfattar på midten av 1900-talet. Han var i si tid særs mykje lesen og omsett, i Noreg med mellom anna *En by som Alice*.

## Liv og virke

### Bakgrunn, ingeniørkarriere
Shute vart fødd i Ealing i London. Han deltok i den fyrste verdskrigen som soldat og etter krigen utdanna han seg i tekniske fag ved Balliol College i Oxford. Han arbeidde som konstruktør hos de Havilland og seinare, frå 1924, hos Vickers Ltd., der han deltok i arbeidet med utvikling av luftskipprosjektet til britane og jobba med konstruksjonen av luftskipet «R100» under Barnes Wallis.  

Han forlét Vickers og starta saman med andre flyfabrikken Airspeed Ltd. i 1931, men kjøpte seg ut på 1950-talet og emigrerte til Australia for å via seg til forfattarskapen. Her hadde han òg ein kort karriere som racer-bilist.

### Forfattarskap
I fleire av hans seinare romanar, som *En by som Alice* og *Den siste bredd*, er handlinga lagt til Australia. 

Ved utbrotet av andre verdskrigen var Shute allereie ein kjend forfattar. Han vart tildelt Royal Naval Volunteer Reserve som *sub-lieutenant* og hamna raskt i Directorate of Miscellaneous Weapons Development. Der arbeidde han mellom anna på løynlege våpen som Panjandrum. Ryet hans som skribent fekk Ministry of Information til å senda han med i invasjonen av Normandie den 6. juni 1944, og seinare til Burma som korrespondent. Ved krigsslutt var han *lieutenant commander* RNVR.

Hans mest kjende roman vart *On The Beach*, som òg vart filmatisert. I dette verket skildrar han ved hjelp av opplevingane til to par dei siste dagane til menneskja etter ein atomkrig. Til trass for den truande undergangen går desse menneskja sin eigen undergang i møte på ein forklara, nesten stoisk, måte. 

Med *Slide rule* la Shute i 1954 fram ein sjølvbiografi.

Shute sin forfattarskap omfattar 24 romanar. Dei fleste er omsett til norsk. Blant dei titlane som ikkje er omsette er *Slide rule*.

## Bibliografi
* *Stephen Morris* (1923, utgjeve posthumt i 1961)
* *Marazan* (1926)
* *So Disdained* (1928)
* *Lonely Road* (1932)
* *Ruined City* (1938)
* *What Happened to the Corbetts* (1939)
* *An Old Captivity* (1940)
* Landfall: A Channel Story (1940)
* *Pied Pip (1942) *
* *Most Secret* (1942)
* *Pastoral* (1944)
* *Vinland the Good* (1946)
* *The Chequer Board* (1947)
* *No Highway* (1948)
* *A Town Like Alice* (1950)
* *Round the Bend (1951)*
* *The Far Country (1952) *
* *In the Wet* (1953)
* Slide Rule: Autobiography of an Engineer (1950)
* *Requiem for a Wren* (1955)
* *Beyond the Black Stump* (1956)
* *On the Beach* (1957)
* *The Rainbow and the Rose* (1958)
* *Trustee from the Toolroom* (1960)

### Omsetjingar til norsk

## Kjelder

**Denne artikkelen bygger på «[[:nb:Nevil Shute|Nevil Shute]]» frå ,  den 4. oktober 2018.*  
 

## Bakgrunnsstoff
; Litteratur 

* Smith, Julian Nevil Shute (2002): *A Biography The Paper Tiger*, Creskill, NJ. ISBN 1-889439-30-4.
* Croft, Julian (2000): «Norway, Nevil Shute (1899–1960)» i: *Australian Dictionary of Biography.* Vol. 15 Melbourne University Press, s 498–499
* Giffuni, Cathy (1988): Nevil Shute, a bibliography. Adelaide: Auslib Press ISBN 0-9589895-7-5.
* Haigh, Gideon (2007): «Shute's sand sin of time» i: *The Daily Telegraph*
* Anderson, John (2011): *Parallel Motion - a biography of Nevil Shute Norway The Paper Tiger*, ISBN 978-1-889439-37-2

; Nettstader

* The Nevil Shute Foundation
* The Nevil Shute Book Page – generell biografisk informasjon om Nevil Shute og omfattande liste over samletips
* Ei kort forklaring av ingeniøren og romanforfattaren Nevil Shute frå *ibooknet*
*